CELEX: 31994R1278
Language: ro
Date: 1994-05-30 00:00:00
Title: Regulamentul (CE) nr. 1278/94 al Consiliului din 30 mai 1994 de modificare a Regulamentului (CEE) nr. 338/91 de stabilire a standardului comunitar de calitate pentru carcasele de ovine proaspete sau refrigerate și a Regulamentului (CEE) nr. 2137/92 privind grila comunitară de clasificare a carcaselor de ovine și stabilirea standardelor comunitare de calitate a carcaselor de oaie proaspete sau înghețate

03/Volumul 15
            
            
               RO
            
            
               Jurnalul Ofícial al Uniunii Europene
            
            
               51
            
         31994R1278
   
               L 140/5
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1278/94 AL CONSILIULUI
   
   din 30 mai 1994
   de modificare a Regulamentului (CEE) nr. 338/91 de stabilire a standardului comunitar de calitate pentru carcasele de ovine proaspete sau refrigerate și a Regulamentului (CEE) nr. 2137/92 privind grila comunitară de clasificare a carcaselor de ovine și stabilirea standardelor comunitare de calitate a carcaselor de oaie proaspete sau înghețate
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 3013/89 al Consiliului din 25 septembrie 1989 privind organizarea comună a pieței în sectorul cărnii de oaie și de capră (1), în special articolul 4 alineatul (2),
   având în vedere propunerea Comisiei,
   întrucât Regulamentul (CEE) nr. 338/91 al Consiliului din 5 februarie 1991 de stabilire a standardului comunitar de calitate pentru carcasele de ovine proaspete sau refrigerate (2) se aplică până la sfârșitul anului de comercializare 1993 în așteptarea stabilirii standardelor comunitare de clasificare a carcaselor;
   întrucât progresele realizate în ceea ce privește aplicarea clasificării carcaselor nu sunt încă suficiente pentru a permite stabilirea standardelor în cauză; întrucât este oportun să se prelungească perioada de aplicare a standardelor de calitate în vigoare până la sfârșitul anului de comercializare 1997;
   întrucât este necesar ca raportul Comisiei privind aplicarea Regulamentului (CEE) nr. 2137/92, prevăzut inițial până la 31 decembrie 1995, să fie întocmit până la 31 decembrie 1996 și să fie însoțit de o propunere privind o nouă definiție a standardului de calitate, care să se aplice progresiv de la începutul anului de comercializare 1998; întrucât, în consecință, obiectivul aplicării obligatorii a grilei comunitare, prevăzută inițial pentru 1996 cel mai devreme, nu va putea fi atins mai devreme de 1999;
   întrucât este necesar să se modifice anexa III la Regulamentul (CEE) nr. 2137/92 pentru a ține seama de cerințele calitative privind conținutul de grăsime,
   ADOPTĂ PREZENTUL REGULAMENT:
   Articolul 1
   La alineatul (2) din Regulamentul (CEE) nr. 338/91, al doilea paragraf se înlocuiește cu următorul text:
   
      „Se aplică pe durata anilor de comercializare 1991-1997, inclusiv.”
   
   Articolul 2
   Regulamentul (CEE) nr. 2137/92 se modifică după cum urmează:
   
               1.
            
            
               Articolul 8 se elimină.
            
         
               2.
            
            
               Articolul 9 se modifică după cum urmează:
               
                           —
                        
                        
                           la primul paragraf, data de „31 decembrie 1995” se înlocuiește cu cea de „31 decembrie 1996”;
                        
                     
                           —
                        
                        
                           la paragraful al doilea, cuvintele „anul 1996” se înlocuiesc cu cuvintele „anul 1999”, iar data de „1 ianuarie 1997” se înlocuiește cu cea de „1 ianuarie 2000”.
                        
                     
         
               3.
            
            
               Anexa III se înlocuiește cu textul anexei la prezentul regulament.
            
         Articolul 3
   Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 mai 1994.
      
         
            Pentru Consiliu
         
         
            Președintele
         
         G. MORAITIS
         
      
   
   
      (1)  JO L 289, 7.10.1989, p. 1. Regulament modificat ultima dată de Regulamentul (CE) nr. 233/94 (JO L 30, 3.2.1994, p. 9).
   
      (2)  JO L 41, 14.2.1991, p. 1. Regulament modificat ultima dată de Regulamentul (CEE) nr. 2137/92 (JO L 214, 30.7.1992, p. 1).
   ANEXĂ
   „
         ANEXA III
         Clasificarea carcaselor în conformitate cu articolul 3 alineatul (3) al treilea paragraf
         
                     Categorie
                  
                  
                     A
                  
                  
                     B
                  
                  
                     C
                  
               
                     Greutate
                  
                  
                     ≤ 7 kg
                  
                  
                     7,1-10 kg
                  
                  
                     10,1-13 kg
                  
               
                     Calitate
                  
                  
                     1
                  
                  
                     2
                  
                  
                     1
                  
                  
                     2
                  
                  
                     1
                  
                  
                     2
                  
               
                     Culoarea cărnii
                  
                  
                     roz deschis
                  
                  
                     altă culoare sau conținut de grăsime
                  
                  
                     roz deschis sau roz
                  
                  
                     altă culoare sau conținut de grăsime
                  
                  
                     roz deschis sau roz
                  
                  
                     altă culoare sau conținut de grăsime
                  
               
                     Conținut de grăsime (1)
                     
                  
                  
                     (2) (3)
                  
                  
                     (2) (3)
                  
                  
                     (2) (3)
                  
               ”
   
      (1)  Conform definiției din anexa II.